Haffstein

Haffstein oli Saksimaalt Dippoldiswaldest pärit linnakodanikusugvõsa, mille ühest harust kujunes vaimuliku- ja aadlisuguvõsa Kuramaa hertsogkonnas ja Liivimaa ning Eestimaa kubermangus.

Suguvõsa Baltikumi harule pani aluse Dippoldiswaldest pärit vaimulik Daniel Haffstein, kes oli alates 1636. aastast Kuldiga Püha Katariina koguduse õpetaja ning hilisem Kuldiga praost ning Kuramaa superintendent.

Mõisarentnikena pidasid Haffsteinide suguvõsa liikmed muuhulgas Iršu (Helfreichshof), Bānūži (Kudling), Lakši (Nachtigall), Vecbebru (Bewershof), Kusa (Kussen), Lubeja (Lubey), Taevere (Taifer) ja Keila mõisaid (Kegel).

Sugupuu
Haffsteinide sugupuu, mille esitamiseks on kasutatud de Villiers/Pama süsteemi (en)
A Daniel Haffstein (suri 1660), Kuldiga Püha Katariina koguduse õpetaja, Kuldiga praost, Kuramaa superintendent. Oli abielus Sophia Myliusega, kelle isa Georg Mylius oli Königsbergi ülikooli rektor, nagu ka vanaisa Andreas Iris. Daniel Haffsteini teine abikaasa oli Emerentia Schiller (1623–1718).
B1 Paul Andreas Haffstein (suri 1710)
C1 Daniel Friedrich Haffstein (sünd. 1668)
C2 Peter Haffstein (sündis 1684)
B2 Wilhelm Jacob Haffstein
B3 Daniel Michael Haffstein, Bānūži mõisa rentnik, krahv Carl Gustaf Oxenstierna (1655–1686) pärijate valduste valitseja Liivimaal (1689)
C1 Johann von Haffstein (sündinud 1676), Rootsi sõjaväelane (kapral, 1699), Võnnu kreisikomissar, Vecbebru mõisa rentnik. Oli abielus Christina Elisabeth von Bornemanniga.
D1 Otto Ernst von Haffstein  (sünd. 1715), Vene sõjaväelane (major), mitmete mõisate rentnik Liivi- ja Eestimaal
E1 Jakobine Helene von Haffstein (1747–1804), oli abielus Christian Sigismund von Krüdeneriga
E2 Anna Martha von Haffstein (1748–1802), oli abielus Kuru ja Põriki mõisniku Friedrich Adolph von Ditmariga (1724–1788)
E3 Dorothea Elisabeth von Haffstein
E5 Otto Johann von Haffstein (1750–1751)
E6 Eleonora Charlotta von Haffstein (sünd. 1752)
D2 Gertruda Dorothea von Haffstein (sünd. 1721)
C2 Theophil von Haffstein (suri 1750), Rootsi sõjaväelane, kornet Liivimaa maatragunieskadronis, Lakši mõisa rentnik, oli abielus Margaretha Elisabeth Maasiga
D1 Johann Gottlieb von Haffstein (sünd. 1713), kornet
B4 Johannes Haffstein (suri 1705), kirikuõpetaja Kuramaal
C1 Daniel Haffstein (1684–1684)
C2 Laurentius Haffstein (1686–1710), kirikuõpetaja Kuramaal
C3 Elisabeth Haffstein (sünd. 1686), oli abielus magister Adolph Grotiga
C4 Agnes Haffstein (sünd. 1689)
C5 Johann Daniel Haffstein (1690–1738), Jelgava linnakooli õpetaja, kirikuõpetaja Kuramaal
D1 Johann Melchior Haffstein (1751–1774), kirikuõpetaja Kuramaal
D2 Margarethe Veronika Haffstein (suri 1778)
C6 Anna Emerentia Haffstein (sünd. 1692)

Järgnevate suguvõsaharude täpne sugulusside eelnevaga on ebaselge:
A Daniel Friedrich Haffstein, oli abielus Ursula Ahnseniga
B1 Ursula Katharina Haffstein (sünd. 1750), oli abielus kaupmees Daniel Holstiga ning seejärel Johann Theodor Berentiga
B2 Maria Haffstein (1751–1828), oli abielus Riia bürgermeistri Samuel von Holstiga (1740–1809)

A Peter Nicolaus Haffstein (1702–1747), Venemaa sõjaväelane (major), Võnnu kreisikomissar, oli abielus Judith Elisabeth Meckiga
B1 Sophia Helene von Haffstein, oli abielus Johann Justus von Mensenkampffiga
B2 Christine Elisabeth von Haffstein, oli abielus Jakob Reinhold von Bähriga

Üksikud suguvõsaliikmed, kelle täpne identiteet ja sugulusside ülejäänud Haffsteinidega on ebaselge:
assessor Haffstein, Johannes Stübneri äi
leitnant Haffstein, Iršu mõisa rentnik (1710), tõenäoliselt hilisem kreisikomissar Johann Haffstein
Daniel Haffstein (sünd. 1675), Rootsi sõjaväelane, kapten Liivimaa maatragunieskadronis
Elisabeth Charlotta von Haffstein, abielus major Racovskyga (tõenäoliselt Otto Ernst von Haffsteini õde)
Anna Elisabeth Haffstein, abiellus 1. detsembril 1758 Bernhard Tilemann Hückelhaveniga (sünd. 1723)

Viited

Kategooria:Liivimaa aadlisuguvõsad